ได้เค้า8โจ๋ปล้นไอโฟน
แก๊งอันธพาลในพท. เช็กวงจรปิดตามล่า พบเบาะแสจยย.4คัน,ตำรวจได้เบาะแสแก๊งโจ๋ปล้นโทรศัพท์ไอโฟนกลุ่มนักเรียนมัธยมแล้ว พบเป็นแก๊งวัยรุ่นในพื้นที่ใกล้เคียง สน.ราษฎร์บูรณะ เร่งสืบสวนหามูลเหตุก่อคดีสงสัยว่า กลุ่มผู้เสียหายและกลุ่มผู้ต้องหาเคยมีเรื่องกันมาก่อน พบหลักฐานสำคัญเป็นภาพวงจรปิดรู้ยี่ห้อ รุ่นและสีรถ จยย.พาหนะที่ใช้ก่อเหตุทั้ง 4 คันแล้ว เร่งหาภาพจากกล้องวงจรปิดมุมที่เห็นป้ายทะเบียนเพื่อเป็นหลักฐานมัดผู้ต้องหา,กรณีนักเรียนระดับมัธยม 5 คนถูกแก๊งโจ๋ 8 คน ใช้รถ จยย. 4 คัน เป็นพาหนะ เข้าล้อมกรอบทำร้ายร่างกายแล้วปล้นโทรศัพท์มือถือไอโฟนจำนวน 4 เครื่องหลบหนีไป เหตุเกิดเมื่อเวลา 01.00 น.วันที่ 16 ม.ค. บริเวณที่เปลี่ยวระหว่างซอยสุขสวัสดิ์ 13 และ 15 แขวงบางปะกอก เขตราษฎร์บูรณะ กทม. เบื้องต้นตำรวจเร่งตรวจสอบหาภาพจากกล้องวงจรปิด และเชื่อว่าคนร้ายที่อายุระหว่าง 15-17 ปี เป็นแก๊งโจ๋ละแวกใกล้เคียง ก่อเหตุเนื่องจากความคึกคะนอง,ความคืบหน้าเมื่อเวลา 13.00 น. วันที่ 17 ม.ค. พล.ต.ต.ฤชากร จรเจวุฒิ ผบก.น.8 เผยว่า ขณะนี้มอบหมายให้ พ.ต.อ.ชูศักดิ์ เตชะรักษ์พงศ์ รอง ผบก.น.8 ซึ่งดูแลงานสืบสวนเป็นผู้ควบคุมคดี สั่งการให้ฝ่ายสืบสวน สน.ราษฎร์บูรณะ เร่งตรวจสอบภาพจากกล้องวงจรปิดละแวกใกล้เคียง เบื้องต้นพบมีกล้องบางตัวจับภาพผู้ต้องหาได้ แต่ยังไม่ชัดเจนทั้งยานพาหนะและตัวผู้ก่อเหตุ ส่วนพนักงานสอบสวนกำลังหามูลเหตุอื่นๆที่ทำให้กลุ่มคนร้ายลงมือว่าเป็นการปล้นเพราะสบโอกาส หรือมีปัญหาทะเลาะเบาะแว้งกับใครในกลุ่มผู้เสียหายมาก่อนหรือไม่ เนื่องจากห้วงวันเวลาเกิดเหตุ ปกติเด็กและเยาวชนทั่วไปที่อยู่ในความดูแลของผู้ปกครองจะต้องพักผ่อนอยู่ในบ้าน ไม่ควรออกมาเที่ยวเล่นกันแบบนี้ อย่างไรก็ตามตอนนี้รู้กลุ่มผู้ต้องสงสัยแล้วว่าอยู่ไม่ไกลจากเขตพื้นที่รับผิดชอบ เชื่อว่าคดีนี้ไม่ยาก ตำรวจใช้ความพยายามเต็มที่ ต้องจับกุมคนร้ายมาดำเนินคดีได้แน่ แต่ขอเวลาให้เจ้าหน้าที่ทำงานสักระยะ,ต่อมาเวลา 16.00 น. พ.ต.อ.เจษฎา สวยสม ผกก.สน.ราษฎร์บูรณะ พ.ต.ท.ณัฐจักร จันลา รอง ผกก.สส.สน.ราษฎร์บูรณะ และ พ.ต.ท.ทรงวุฒิ เชื้อพลากิจ สว.สส.สน.ราษฎร์บูรณะ นำกำลังชุดคลี่คลายคดีแก๊งโจ๋ 8 คน ก่อเหตุใช้มีดและกระบองไฟปล้นโทรศัพท์ไอโฟน 4 เครื่อง จากผู้เสียหายนักเรียนชั้นมัธยม 5 คน ลงพื้นที่แกะรอยหาหลักฐานจากกล้องวงจรปิด พบภาพจากกล้องหลายตัวบันทึกภาพรถ จยย.ของคนร้ายจำนวน 4 คันไว้ได้ ประกอบด้วย 1.รถ จยย.คาวาซากิ รุ่นเคเอสอาร์ ไม่ทราบสีและหมายเลขทะเบียน 2.รถ จยย.ฮอนด้า รุ่นเอ็มเอสเอ็กซ์ สีแดง ไม่ทราบทะเบียน 3.รถ จยย.ฮอนด้า รุ่นเวฟ 110ไอ สีขาว ไม่ทราบทะเบียน และ 4.รถ จยย.ฮอนด้า รุ่นเวฟ 110 ไอ สีแดง ไม่ทราบทะเบียน เบื้องต้นพบว่า คนร้ายส่วนใหญ่สวมหมวกนิรภัยและหมวกไหมพรมปิดบังใบหน้า อยู่ระหว่างสืบสวนและตามล่าตัวมาดำเนินคดีอย่างเร่งด่วน
พบหลักฐานสำคัญเป็นภาพวงจรปิดรู้ยี่ห้อ รุ่นและสีรถ จยย.พาหนะที่ใช้ก่อเหตุทั้ง 4 คันแล้ว เร่งหาภาพจากกล้องวงจรปิดมุมที่เห็นป้ายทะเบียนเพื่อเป็นหลักฐานมัดผู้ต้องหา 
ข่าวหน้า1,ปล้น,สุขสวัสดิ์,สน.ราษฎร์บูรณะ,ไอโฟน,นักเรียน,วัยรุ่น,กล้องวงจรปิด